open-index/open-wikipedia-markdown huggingface dataset:
Hordvik skole

**Hordvik skole** er en kommunal barneskole på Hordvik i Åsane bydel i Bergen kommune. Skolen har plass til 300 elever.

I Hordvik har flere bygninger vært i bruk som skole. Det første skolehuset i Hordvik ble bygd i 1892. Dette bygget var i bruk fram til det ble revet i 1951. En ny skole (Hordvikvegen 131) stod klar året etter. Arkitekter var Torgeir Alvsaker og Einar Vaardal-Lunde. I 1979 ble ny skole oppført i Midtre Prestavegen (arkitekt Per Lingås). En ny paviljong i tilknytning til skolen ble bygget i 1999, og i 2007 ble det bygget et mellombygg mellom de to bygningene. Skolehuset fra 1952 ble da nedlagt.
 
Arkivet etter Hordvik skole oppbevares ved Bergen Byarkiv. I tillegg kan man finne informasjon i tilknytning til skolen i arkivene etter Hordvik skoles Foreldrelag og 17.-maikomiteen i Hordvik.

## Referanser


## Eksterne lenker
* Hordvik skole - oppslagsverket oVe, artikkel av  Lars Bostrøm Johansen, Bergen Byarkiv.
Short SC.7 Skyvan

**Short SC.7 Skyvan** er et 19-seters to-motors turboprop fly produsert av Short Brothers, Belfast, Nord-Irland. Det brukes mest som et kort-distanse transportfly og til fallskjermhopping.

Skyvan er en høyvinget to-motors helmetall endekker med et høyt horisontalt haleror med to sideror. Skyvan fløy første gang 17. januar 1963. 

Short 330 og Short 360 er forlengede utgaver av den originale SC-7. De er beregnet på regionale flyselskaper.

Byggingen startet i Belfast i 1960 og den første prototypen fløy første gang 17. januar 1963. Prototypen var utstyrt med to Continental stempelmotorer. Senere ble det installert Turbomeca Astazou turboprop-motorer. I alt ble det bygget 153 Skyvans (pluss prototypen) fram til produksjonen opphørte i 1986. Skyvans har vært i brukt hos et stort antall sivile og militære operatører.

## Tekniske data

## Skyvan i Norge
Det karakteriske transportflyet, med gode STOL-egenskaper og stort internt lastevolum i forhold til størrelsen, kom til Norge for første gang i 1973 etter Braathens' datterselskap Airexecutive Norway A/S kjøpte den første *Skyliner* i sommeren 1973 under registeringen LN-NPA. Flyet var ment for oljeleting i Vest-Afrika. Til sammen ble tre Skyvan-fly kjøpt av Airexecutive, LN-NPA (Skyliner Srs. 3) i 1973, LN-NPC (Skyliner Srs. 3A) og LN-NPG (Skyliner Srs. 3A-100) i 1975. Alle tre flyene ble satt inn i rutetrafikk for Forsvaret som trengte flytransport for permisjonsreising fra juli 1975 og fram til 1984, i tillegg ble de brukt for sivile fraktoppdrag, mannskapsflyvning og som fallskjermfly, etter hvert som disse ble utkontraktert til både militære og sivile oppdragsgivere.

Det var forskjellige livery på disse flyene helt siden mai 1973, først ut var LN-NPA som ble markedsført som «Braathens Airexecutive Norway» med Braathens skrifter og Airexecutives farger som var hvitt topp, blå midtstripe, hvitt ministripe og grå bunn. I senere tid ble fargepregningen endret til hvitt topp, rød midtstripe og mørkeblå bunn. I 1980 skiftet selskapet tilbake til sitt opprinnelige navn før 1973, Busy Bee of Norway, men bare LN-NPG ble omlakkert til de velkjente Busy Bee-fargene med gul midtstripe og svarte sidestriper på hvit bakgrunn.

Alle tre flyene ble solgt etter hvert som ledige Fokker Friendship-fly ble overført fra Braathens. To av flyene er fortsatt i virksomhet som OE-FDK (LN-NPA) og OH-SHA (LN-NPC). Det tredje flyet (LN-NPG) som 9Q-CDA skal ha forulykket over Kongo i 1998.

## Referanser


## Litteratur
* Kay Hagby, *Short Skyvan på norske register* Flyhistorie nr. 21 sep. 2011, utgitt av Norsk Luftfartsmuseum 
## Eksterne lenker
* Pink Aviation Services, Austria, operating five Skyvans
* Sydney Skydivers, Sydney Australia, operate two Skyvans
* The Skyvans of the Austrian Air Force
* A pilot relates his experiences with the Skyvan out of Anchorage and Fairbanks, Alaska
Indre Arna skule

**Indre Arna skule** var en kommunal barneskole i Indre Arna i Bergen kommune, som tok imot elever fra 5. til 7. trinn som hadde gått 1. til 4. trinn på Ådnamarka skule. Indre Arna skule ble nedlagt 1. august 2011, da Ådnamarka skole var blitt ferdig utvidet til en fullverdig 1.-7 skole. Bygget brukes derfor siden som barnehage under navnet Indre Arna barnehage.

## Referanser


## Eksterne lenker
* Bergen byleksikon på nett, om Indre Arna skule
Kaland skole

**Kaland skole** er en kommunal barneskole på Kaland i Fana bydel i Bergen kommune. Skolen tar imot elever fra 1. til 7. trinn, og har plass til 400 elever.

## Referanser


## Eksterne lenker
* 
*
Kalvatræet skole

**Kalvatræet skole** er en kommunal barneskole på Åstveit i Åsane bydel i Bergen kommune. Skolen åpnet i 1971, og har plass til 200 ordinære elever fra 1. til 7. klassetrinn.

I tillegg har skolen en spesialavdeling for elever med sammensatte lærevansker/ psykisk utviklingshemming, med elever fra hele bydelen.

## Referanser
Hoggormedderkopper

* *[[Segestria]]*
* *[[Ariadna]]*
* *[[Gippsicola]]*

**Hoggormedderkopper**, Segestriidae, er en gruppe (familie) av edderkopper som tilhører undergruppen Haplogynae i gruppen Araneomorphae.

## Utseende
Middelsstore (6–22&nbsp;mm), slanke, sylindriske edderkopper. Et godt kjennetegn er at tre par bein holdes rettet forover og ett bakkover – hos nesten alle andre edderkopper peker to forover og to bakover. De har seks øyne ordnet i en halvsirkel, chelicerene er ganske lange og rettet litt forover. Hannenes sekundære kjønnsorganer (pedipalper) er formet som en enkel sprøyte.
Den norske arten *[[hoggormedderkopp]]* kjennes lett på at den har "hoggorm-mønster" på den ellers gråhvite bakkroppen.

## Levevis
Arten hoggormedderkopp, som finnes i Norge, lager rørformede nett under steiner, i barksprekker eller lignende. Fra åpningen går det ut snubletråder, edderkoppen sitter i åpningen og venter, når et bytte kommer nær snubletrådene raser den ut og griper det. Denne edderkoppen er svært aggressiv og vil bite etter det som blir strakt ut mot den, men bittet er ganske harmløst for mennesker. De andre artene lever også i silkerør, den avlange kroppsformen med tre par foroverrettede bein er en tilpasning til dette.

## Utbredelse
Familien er spredt over det meste av Jorda.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Haplogynae
******* Overfamilie Dysderoidea
******** Familien **hoggormedderkopper**, Segestriidae Simon, 1893
********* Slekten *[[Ariadna]]* Audouin, 1826 – 84 arter, vidt utbredt, men mangler i Europa
********* Slekten *[[Gippsicola]]* Hogg, 1900 – bare én art fra Australia
********* Slekten *[[Segestria]]* Latreille, 1804 – 20 arter, den palearktiske sone og New Zealand. I Europa:
********** *[[Segestria bavarica]]* C. L. Koch, 1843 (Europa til Aserbajdsjan)
********** *[[Segestria cavernicola]]* Kulczynski, 1915 (Italia)
********** *[[Segestria croatica]]* Doleschall, 1852 (Kroatia)
********** *[[Segestria florentina]]* (Rossi, 1790)  (Europa til Georgia)
********** *[[Segestria fusca]]* Simon, 1882 (Portugal, Spania, Frankrike, Italia)
********** *[[Segestria pusiola]]* Simon, 1882 (Korsika, Algerie)
********** *[[Segestria sbordonii]]* Brignoli, 1984 (Kreta)
********** Hoggormedderkopp *Segestria senoculata* (Linnaeus, 1758) (den palearktiske sone, finnes i Norge)

## Referanser


## Litteratur
* Roberts, M.J. (1995) *Spiders of Britain & Northern Europe.* Harper Collins. ISBN 0-00-219981-5

## Eksterne lenker
* 
* Foto av ''Segestria senoculata''
* Fauna Europaea, utbredelsesdatabase over europeiske dyr
Lyshovden skole

**Lyshovden skole** er en kommunal barneskole i Fyllingsdalen bydel i Bergen kommune. Skolen ble bygget i 1969 med Per Lingås som arkitekt. 
Innflyttingen i Fyllingsdalen var svært stor på 1960-tallet, og det ble nødvendig å bygge nye skoler da kapasiteten på de gamle var sprengt. Behovet var så prekært at klasserommene til den nye skolen ble tatt i bruk fortløpende av elever fra Sælen skole som en avlastning skoleåret 1968/69. Lyshovden skole ble formelt en egen skole 15. mai 1969 da Egil Wangsten tiltrådte som den første skolestyreren. 18. august 1969 tok det første hele skoleåret til med 386 elever og 15 klasser, men alt i 1974 var elevtallet mer enn doblet til 730 elever og 28 klasser. Da skolebygget var beregnet til 18 klasser var kapasiteten til den nye skolen også sprengt og det ble derfor bygget et tilskuddsbygg året etter med fire klasserom.

I april 2009 startet arbeidet med å gjøre om en av skolebygningene til barnehage. Fra høsten 2009 ble Lyshovden skole et oppveksttun med barnehage knyttet til skolen. Dette er en del av en ny organisasjonsmodell med felles ledelse for skolen og barnehagen, og som mål å skape en helhetlig pedagogisk tenkning for barn i alderen 1- 13 år. 
Sommeren 2009 startet også et prosjekt for å rehabilitere skolens fasader.
 
Skolen har plass til 350 elever fra 1. til 7. klassetrinn.

Arkivet etter Lyshovden skole er oppbevart ved Bergen byarkiv.

## Referanser


## Eksterne lenker
* Lyshovden skole - oppslagsverket oVe, artikkel av  Benedicte Skjerping, Bergen Byarkiv.
* Bergen byleksikon, annen utgave, Oslo 2009.
Løvås skole

**Løvås skole** er en kommunal barneskole i Fyllingsdalen bydel i Bergen kommune.
Skolen har plass til 300 elever fra 1. til 7. klassetrinn, og har en egen barnehage.

## Referanser
Riple skule

**Riple skule** var en fådelt kommunal barneskole fra 1904 på Totland i Fana bydel i Bergen kommune, bygget i 1983, ved arkitekt Einar Tønseth. Skolen ligger i Totlandsvegen 415. Skolen hadde plass til 50 elever fra 1.-7. klassetrinn. Skolen ligger fint til i naturen mellom grønnkledde åser og våtmarksområder med små vann. Skolen var den eneste i Fana bydel med nynorsk som hovedmålform og 87% (2015) av elevene hadde denne målformen. Kretsen fikk sitt første skolehus 1904. Under byggingen av den nye skolen foregikk undervisningen i grendehuset Rindarheim

Bergen bystyre vedtok 13. desember 2010 at skolen skulle bli en avdeling under Ulsmåg skole fra 2011. Vedtaket ble erklært ulovlig og omgjort av Fylkesmannen i juni 2011.

Skolen ble nedlagt i august 2016.
   
Arkivet etter Riple skule oppbevares ved Bergen byarkiv.  

## Eksterne lenker
* Riple skule - oppslagsverket oVe, artikkel av Lars Bostrøm Johansen, Bergen byarkiv.
* Bergen byleksikon på nett, om Riple skole
Jugoslavia under Sommer-OL 1964

**Jugoslavia under Sommer-OL 1964**. Syttiseks sportsutøvere fra Jugoslavia deltok i ni sporter under Sommer-OL 1964 i Tokyo. Jugoslavia kom på nittendeplass med to gull-, en sølv- og to bronsemedaljer. 

## Medaljer

## Medaljevinnerne

      
## Eksterne lenker
* Resultater og profilside  på sports-reference.com
Salhus skule

:*Må ikke forveksles med [[Salhus skole]] i Brønnøy.*

**Salhus skule** er en kommunal barneskole fra 1916 i Salhus i Åsane bydel i Bergen kommune. Skolen har plass til 130 elever fra 1. til 7. klassetrinn. Dagens skolebygning ble oppført i 1956 med Torgeir Alvsaker og Einar Vaardal-Lunde som arkitekter. 

Skolen er den eneste i Åsane bydel med nynorsk som hovedmålform og 100% (2018/2019) av elevene har denne målformen.
   
## Historie
Det har vært skolegang i lang tid i Salhus. Før 1878 var elevene i Salhus en del av omgangsskolen i Åsane (Hamre prestegjeld). Læreren vandret mellom bygdene og underviste. I 1852 var det seks barn fra Salhus som var med i omgangsskolen. I 1859 ble trikotasjefabrikken startet opp i Salhus. Dette skulle få ringvirkninger også for skolen. Fabrikker med mer enn 30 ansatte var pliktig å holde skole for arbeidernes barn. I 1878 får elevene et fast tilholdssted da bruksskolen (fabrikkskolen) stod ferdig. 

Elevtallet økte til 74 i 1914, og skolehuset ble for lite. To år senere stod et nytt skolebygg ferdig. Kommunen var nå med og bidro med penger til bygget, som var det første i Åsane med spesialrom som sløydsal, kjøkken og gymnastikksal. 

Skoleloven av 1936 førte til slutten for bruksskolene, og Åsane kommune tok over skolen fra trikotasjefabrikken. Salhus fikk nytt skolebygg i 1956, da første byggetrinn stod ferdig. Tre år senere var neste byggetrinn på plass.

I skolegården står fremdeles den gamle rektorboligen. Kommunen har søkt om å få rive bygningen fordi skolen har for lite uteareal, men har hittil fått avslag fordi rektorboligen er tegnet av Ole Landmark.
 
Arkivet etter Salhus skule oppbevares ved Bergen Byarkiv. I tillegg kan man finne informasjon om skolen i arkivene etter Salhus Tricotagefabrik A/S.
 
## Referanser


## Eksterne lenker
* 
* Salhus skule i oppslagsverket *oVe*
Smørås skole

**Smørås skole** er en kommunal barneskole på Smørås i Fana bydel i Bergen kommune. Skolen åpnet i 1968 og er dimensjonert for 350 elever.

## Rektorer

* Trine Lise Larsen fra ?
* Ingvild Moen 2018–til ?
* Kirsten Withington fra–til  ?
* Per Moland fra–til  ?

## Referanser


## Eksterne lenker
* Bergen byleksikon på nett, om Smørås skole
Ulsmåg skole

**Ulsmåg skole** er en kommunal barneskole fra 1971 på Midtun i Fana bydel i Bergen kommune. Den opprinnelige skolebygningen tegnet av arkitektene Jakob Myklebust og Bjørn Simonnæs ble revet i 2014, og ny skolebygning for 500 elever tegnet av arkitekt Ola Roald AS stod ferdig høsten 2015. I 2025 hadde skolen 561 elever og 105 ansatte.

## Historikk
På grunn av befolkningsvekst i Bergen kommune og forventet tilflytting til området, vedtok Fana kommune å bygge en ny skole på Ulsmåg. Skolekretsen ble skilt ut fra Midtun skole i 1971 og besto av boligområdene på Ulsmåg, Birkeland, Engesæth og en del av Øvsttunområdet. Høsten samme år tok undervisningen til. Ved åpningen hadde skolen 385 elever og 21 lærere. Skole ble utvidet med flyttbare paviljonger i 2003 og 2007. 

## Referanser


## Eksterne lenker
* Bergen Byarkiv
* Ulsmåg skole - oppslagsverket oVe, artikkel av Vebjørn Elvebakk, Bergen Byarkiv.
* Bergen byleksikon på nett, om Ulsmåg skole
Ulsetskogen skole

**Ulsetskogen skole** er en kommunal barneskole på Ulset i Åsane bydel i Bergen kommune. Skolen åpnet i 1971 og er dimensjonert for 250 elever.

## Referanser
Morten Warmind

**Morten Warmind** (født 25. februar 1957) er en dansk religionssosiolog, ph.d., som er lektor og studieleder ved Institut for Tværkulturelle og Regionale Studier ved Københavns Universitet, og hvor hans primære forskningsområde er keltisk og nordisk religion (norrøn religion). Han forsker også innenfor hellenisme og religion i det moderne Danmark.

## Utgivelser i utvalg
* (2005): *Baha'i and globalisation*, red. av Margit Warburg, Annika Hvithamar & Morten Warmind, Renner studies on new religions / v. 7
* (2001): *Keltiske guder og helte*, Politikens Forlag (med bidrag av Flemming Kaul)
* (1999): *Gennem regnbuefarvede briller, studiet af nye religiøse bevægelser*, Armin W. Geerts og Ole Riis, med bidrag av Mikael Rothstein, Helge Kjær Nielsen, Morten Warmind, Gyldendal : i samarbejde med Renner
* (1996): *Politikens bog om myter*, innledning; oversettelse og bearbeidelse av *The dictionary of World Myth*
* (1995): *From severed heads to valkyries, studies in the relationship between Celtic and Germanic religions and literatures*, Ph.D. Afhandling, Københavns Universitet, Institut for Folkloristik
* (1989): O''ld var årle, Nordens gamle religioner''; Aase Koefoed & Morten Warmind, Gjellerup & Gad

## Referanser


## Eksterne lenker
*
Godvik skole

**Godvik skole** var en offentlig spesialskole i Bergen kommune i Hordaland.

Skolen tok imot elever fra 8. til 10. trinn.

Skolebygget stod ferdig i 1900, og var tegnet av daværende byarkitekt i Bergen Th. Bjørnstad.

## Referanser
Alrekstad skole

**Alrekstad skole** er en  alternativ skole Bergen kommune i Hordaland. Skolen ligger rett ved Alrek Studenthjem og Det odontologiske institutt i Bergen. Skolen har 24 fulltidsplasser for elever på ungdomstrinnet med hovedvekt på 10. trinns elever. Elevene kommer fra grunnskoler i Bergen kommune. Skolens personale består av spesialpedagoger og miljøpersonale med stor helse- og sosialfaglig kompetanse.  

Skolen holder til på gamle Årstad hovedgård, og ble kjøpt av kommunen i 1896. Selve bygningen er fra 1726, og skolen ble opprett i 1900. Skolen het «Årstad skole» frem til 2002.

## Referanser


## Eksterne lenker
* 
*
Tveiterås skole

**Tveiterås skole** er en offentlig spesialskole i Bergen kommune i Hordaland.

Skolen tar imot elever fra 1. til 10. trinn og er spesialtilpasset elever med autisme.

## Historie
Skolen åpnet høsten 1964 som Fana spesialskole, i en ombygget tyskerbrakke på Øvsttun. Plasseringen var en midlertidig løsning. Først i 1970 fikk skole en ny tomt på Tveiterås og i 1973 stod den nye skolen ferdig.

Arkitektene for skolen er Helge Borgen, Bertram D. Brochmann og Svein Hatløy fra arkitektgruppen CUBUS. Med ny tomt og nytt bygg fikk skolen også et nytt navn; Tveiterås skole. Staten stod for byggingen og driften av skole fram til 1977, da tok Bergen kommune over ansvaret.

Tveiterås skole er en spesialskole for barn og unge med psykisk utviklingshemning og/eller med store lærevansker. Flere av elevene er rullestolbrukere med store bevegelseshemninger.

Arkivet etter Tveiterås skole er delvis oppbevart ved Bergen Byarkiv og delvis på Statsarkivet i Bergen. Statsarkivet oppbevarer stort sett det eldste materialet fram til 1977, men også noe fra nyere tid. Byarkivet oppbevarer hovedsakelig  det nyere materialet, men også noe fra før 1977. Skolen ble vedtatt flyttet i 2016, jfr. Skolebruksplan 2016-2030.

### Ny skole
17. august 2023: 
I over to år har elevene ved Tveiterås skole holdt til i midlertidige lokaler mens den nye skolen har blitt bygget på samme plass som den gamle.
Mens den gamle skolen hadde 38 elever og 15 lærere, så har den nye plass til 40 elever og ca. 60 ansatte.

## Referanser


## Eksterne lenker
* Tveiterås skole - oppslagsverket oVe, artikkel av  Ine Merete Baadsvik, Bergen Byarkiv.
*  Bergen byleksikon på nett, om Tveiterås skole
Jugoslavia under Sommer-OL 1968

**Jugoslavia under Sommer-OL 1968**. Syttini sportsutøvere fra Jugoslavia deltok i elleve sporter under Sommer-OL 1968 i Mexico by. Jugoslavia kom på sekstendeplass med tre gull-, tre sølv- og to bronsemedaljer. 

## Medaljer

## Medaljevinnerne

      
## Eksterne lenker
* Resultater og profilside  på sports-reference.com
Regensburgkongressen

**Regensburgkongressen** var et møte mellom murmestre som fant sted i Regensburg i Bayern i 1459. Murmestrene arbeidet med oppføring av katedraler og arbeidet i det som i ettertiden kalles gotisk arkitektur. Under møtet i Regensburg, samt ved etterfølgende møter, ble mestrene i Det tysk-romerske rike enige om retningslinjer for utøvelse av faget, blant annet at kunnskapen om hvordan byggemetodene skulle holdes hemmelig. 

De nitten mestrene som deltok ved Regensburgkongressen var ansvarlig for bygningen av katedralene i Regensburg, Wien Lorenz Spenning, Basel, Bern, Passau, Salzburg, Konstanz, Weissenau, Landshut, Ingolstadt, Weißenberg, Esslingen, Amberg, Hassfurt, Ochsenfurt og Köln. Jost Dotzinger, som var mestern for katedralen i Strasbourg, ble utpekt til leder for mestrene og fikk ansvaret for overoppsyn med de andre.

## Referanser
Jugoslavia under Sommer-OL 1972

**Jugoslavia under Sommer-OL 1972**. 128 sportsutøvere fra Jugoslavia deltok i femten sporter i Sommer-OL 1972 i München. Jugoslavia kom på 20.-plass på medaljestatistikken med to gull-, en sølv- og to bronsemedaljer. 

## Medaljer

## Medaljevinnerne

      
## Eksterne lenker
* Resultater og profilside  på sports-reference.com
Kuwait under Sommer-OL 1992

**Kuwait under Sommer-OL 1992**. Trettito sportsutøvere fra Kuwait deltok i sju sporter under Sommer-OL 1992 i Barcelona. Det var sjuende gangen Kuwait deltok i et OL, de vant ikke noen medaljer 

## Medaljer

     
## Eksterne lenker
* Resultater og profilside  på sports-reference.com
Kypros under Sommer-OL 1992

**Kypros under Sommer-OL 1992**. Sytten sportsutøvere, tretten menn og fire kvinner fra Kypros deltok i åtte sporter under Sommer-OL 1992 i Barcelona. Det var fjerde gangen Kypros deltok i et sommer-OL, de vant ikke noen medaljer. Friidrettsutøveren Marios Hadjiandreou var flaggbærer under åpningsseremonien.

## Medaljer

## Eksterne lenker
* Resultater og profilside  på sports-reference.com
Laos under Sommer-OL 1992

**Laos under Sommer-OL 1992**. Seks sportsutøvere fra Laos deltok i to sporter under Sommer-OL 1992 i Barcelona. Det var tredje gangen Laos deltok i et sommer-OL, de vant ikke noen medaljer.

## Medaljer

## Eksterne lenker
* OL-resultater på Sports-reference.com
Mjølkeråen skole

**Mjølkeråen skole** er en kommunal barne- og ungdomsskole på Mjølkeråen i Åsane bydel i Bergen kommune. Skolen har plass til 700 elever fra første til tiende klassetrinn. Ungdomstrinnet mottar også elever med bakgrunn fra barneskolene Hordvik og Salhus.

Tidligere har Stian Blipp og Lars Vaular gått der. I tillegg er to av de nåværende lærerne Scott Olsen, landslagstrener i volleyball, og Kristian Bjelland, landslagsspiller i volleyball, ansatt ved skolen.

## Referanser


## Eksterne lenker
* Bergen byleksikon på nett, om Mjølkeråen skole
Lesotho under Sommer-OL 1992

**Lesotho under Sommer-OL 1992**. Seks sportsutøvere fra Lesotho deltok i en sport, friidrett under Sommer-OL 1992 i Barcelona. Det var femte gangen Lesotho deltok i et OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Nordvik skole

**Nordvik skole** er en kommunal barneskole i Nordvik i Fana bydel i Bergen kommune. Skolen er fådelt, tar imot elever fra 1. til 7. trinn, og har plass til 65 elever.

## Historie
Nordvik er en fådelt skole. Det vil si at det er elever fra flere klassetrinn samlet i én klasse, på grunn av at det er en liten skole med få elever. Det har vært holdt skole i Nordvik siden 1750. Den startet som omgangskole fra 14. mai til 14. juli for skolekretsen til Nordvik. Hans Henrik Eliasson Milde var den første skoleholder i kretsen. Betegnelsen skoleholder ble brukt om læreren. Det var ofte en ung ugift mann, opplært av sognepresten, som holdt skole, eller han ”skulet” som de sa i Nordvik. Skoleholderen tjente dårlig, så da han giftet seg slo han seg ned som bonde. Omgangskolen ble holdt på omgang mellom fem kretser, med to måneder på hvert sted, og på omgang på kretsens gårder, med to til fire dager på hver gård. Alle gårdene hadde plikt til å holde husvære enten de hadde skolebarn eller ikke. Barna satt rundt et langbord med læreren i ene enden. Gårdens andre beboere satt gjerne i stuen med småarbeid og hørte på.   

Mot slutten av 1800-tallet var det en økende forståelse for behovet for skolegang. Flere skolekretser økte skoletiden utover minstemålet på 12 uker, noen hadde helt opp til 15 uker undervisning i året. Skolekretsene ble mindre, slik at skoleholderen kunne være lengre i hver krets. Skoletilbudet ble også utvidet fra kristendomsundervisning og lesing. Skriving og regning kom til i første omgang, samt historie og naturfag etter hvert. 

Det ble holdt omgangskole i Nordvik frem til 1866, men først i 1907 fikk de eget skolebygg. I mellomtiden ble det holdt skole i en stue på en av gårdene. Skolens første rektor, Arnt Løkling, bodde på skolen, det samme gjorde den neste rektoren, Ola Bønes. Det sies at de hadde en omsorg for bygdefolket som var helt spesiell.

Dagens skolebygg ble bygget i 1985 og videre utbygd i 2004. Skolen veksler mellom å være tredelt og firedelt. 5., 6. og 7. klasse deler det største rommet i det nyeste bygget. 

Nordvik skole har en vennskaps-skole i byen Condanglegi på Java i Indonesia. Skolen dro til Java på besøk i 2006, og året etter kom to lærere og to elever fra Condanglegi på besøk til Nordvik. 

Det historiske arkivet etter Nordvik skole er oppbevart ved Bergen Byarkiv. Selv om skolen ble opprettet som fastskole i 1907, inneholder arkivet en del materiale fra tiden som omgangskole. Det eldste arkivstykket er fra 1867. Før 1880-tallet hadde presten hovedoppsynet med skoleholdet. Derfor kan det også finnes opplysninger om omgangskolen i Nordvik i prestearkivene ved Statsarkivet i Bergen.

## Referanser


## Litteratur
* Hjellestad, Hermod: *Fana*, bind I. Bergen 1933. 
* Myking, John Ragnar: *Fana bygdebok*, bind 2. Bergen 1990. 
* Johansen, Karl Egil: *Fana bygdebok*, bind 3. Bergen 1993.

## Eksterne lenker
* Nordvik skoles nettside
* Nordvik skole - oppslagsverket oVe, artikkel av  Ine Merete Baadsvik, Bergen Byarkiv.
* Bergen byleksikon på nett, om Nordvik skole
Libya under Sommer-OL 1992

**Libya under Sommer-OL 1992**. Fem sportsutøvere fra Libya deltok i fire grener under Sommer-OL 1992 i Barcelona. Det var femte gangen Libya deltok i et OL, men landets deltagere vant ingen medaljer.

## Medaljer

## Eksterne lenker
* Resultater og profilside  på sports-reference.com
Kluzz

***Kluzz*** er et norsk magasinprogram for ungdom som gikk på NRK Fjernsyn fra 1985 til 1988. Programmet innehold aktuelle ungdoms-relaterte emner og popmusikk. Programmet gikk en gang i måneden og ble sendt vekselvis med *[[Diskuteket]]* og en del andre enkeltprogrammer for ungdom. Målgruppen var ungdom mellom 14 og 24 år.

*Kluzz* gikk på onsdager og ble den første tiden ledet av Connie Barr, Hanne Kirsebom Pettersen og Terje Myklebost. Myklebost var også programansvarlig, sammen med Eivind Aaeng. Bjørn Haavind var prosjektleder.

## Innhold
*Kluzz* var først og fremst et studiobasert program, men de sendte også en del innkjøpte og egenproduserte innslag av forskjellig art, blant annet musikkvideoer. De hadde også faste spalter. En av disse het «Satt på spissen», som var innslag hvor ungdom kunne si sin hjertens mening. En annen spalte var «Du spør», der ungdom kunne får svar fra fagfolk på forskjellige emner. En tredje var kalt «I stolen». Her skulle en aktuell gjest utspørres av ungdom over et aktuelt tema. Redaksjonen sendte også ut reportere for å besøke ulike ungdomskulturer rundt om i landet. Hver episode hadde forøvrig ett gjennomgangstema som satte sitt preg på den enkelte sendingen. Det ble også sendt noen ekstrautgaver med bare musikk. I 1986 kjørte redaksjonen en «Stump røyken»-kampanje som var fordelt på åtte korte spesialprogrammer. Kampanjen var i hovedsak rettet mot programlederne selv. I starten var *Kluzz* et program med forholdsvis mye alvor og debatt. Dette ble det noe nedtonet etter at NRK høsten 1985 lanserte ungdomsprogrammet *[[Diskuteket]]*.

Programredaksjonen bestod av en gruppe på ni personer. I tillegg hadde de en rådgivergruppe på 15 ungdommer fra forskjellige miljøer. Robert Stoltenberg var også tilknyttet redaksjonen. Første program ble åpnet av daværende kulturminister Lars Roar Langslet.

Det ble i alt sendt 33 ordinære programmer av *Kluzz* samt en del spesialprogrammer.

Programmet hadde rundt en million seere.

;Etterfølger
*Kluzz* etterfulgte ungdomsmagasinet *[[Flimra]]* og ble i 1989 etterfulgt av *[[VVP]]*.

## Programledere
* Connie Barr (1985–1987)
* Hanne Kirsebom Pettersen (1985–1986)
* Terje Myklebost (1985–1986)
* Hans-Olav Thyvold (1986–1987)
* Sunniva Nervik (1986–1988)
* Leif Holst Jensen (1987–1988)

;Andre faste aktører
* Johanne Sundby – studiolege
* Per Schioldborg – psykolog

## Gjester
Kjente personer som var gjester i programmet.
*Kjell Pettersen (1985 og 1986)
*Dag Erik Pedersen (1985)
*Roger Ruud (1985)
*Odvar Nordli (1985)
*Linn Ullmann (1985)
*Amanda Redington (1985)
*Jens Stoltenberg (1986) (som formann i AUF)
*Iggy Pop (1986)
*Frederic Hauge (1987 og 1988)

## Musikkinnslag

## Referanser


## Eksterne lenker
*
John Basilone

**John Basilone** (1916–1945) var en gunnery sergeant i U.S. Marine Corps, og den eneste marineinfanterist som både mottok Medal of Honor og Navy Cross i andre verdenskrig.

## Liv og virke
### Bakgrunn
Basilone ble født i barndomshjemmet som sjette barn av ti. Hans far, Salvatore Basilone, emigrerte fra Colle Sannita i provinsen Benevento i Italia i 1903 og slo seg ned i Raritan i New Jersey. Hans mor, Dora Bencivenga, ble født i 1889 og vokste opp i Manville, men hennes foreldre, Carlo og Catrina, kom også fra Benevento. Foreldrene møttes i kirken og giftet seg tre år etter. John Basilone vokste opp i Raritan Town (nå Borough of Raritan) der han gikk på St. Bernard Parochial School. Etter middelskolen sluttet han skolegangen i en alder av 15 år, uten å begynne på High School.

### US Marine Corps
Han meldte seg til Marinekorpset i juli 1940 i Baltimore. Han gikk rekruttskole ved Marine Corps Recruit Depot Parris Island, og fikk ytterligere trening ved Marine Corps Base Quantico og New River. Marinekorpset sendte ham til Guantánamo Bay på Cuba, og så til Guadalcanal i Salomonøyene.

#### Guadalcanal
Ved slaget om Guadalcanal var Basilone i 1. bataljon, 7. marine, 1. marinedivisjon. Han mottok Medal of Honor, den høyeste militære utmerkelsen i USA, etter å ha sammen med to andre klart å nedkjempe et japansk regiment på omkring 3&nbsp;000 soldater, ved å støtte og ha kommandoen over to maskingeværstillinger i 48 timer, inntil kun han og to skyttere var igjen. Han satte opp et ekstra maskingevær og reparerte et annet, som han selv betjente, inntil forsterkninger kom. Han kjempet seg så igjennom fiendens linjer og hentet ammunisjon til sine skyttere da de var nær ved å gå tom.

#### Iwo Jima
Ved slaget om Iwo Jima var han i Charlie Company, 1. bataljon, 27. marineregiment, 5. marinedivisjon. 19. februar 1945, den første dagen av invasjonen, ledet han en maskingeværavdeling. Enheten hans lå fast under fiendtlig ild, da han alene angrep en japansk bunker og ødela den. Han kjempet seg så til Flystripe Nr. 1 hvor han guidet en amerikansk panservogn som sto fast i et fiendtlig minefelt, og var under tungt angrep av artilleri og bombekastere, til sikkerhet. Mens han beveget seg langs flystripen ble han drept av en fiendtlig bombekastergranat. For sin innsats på Iwo Jima fikk han post mortem tildelt Navy Cross, United States Marine Corps’ nest høyeste utmerkelse for tapperhet.

## Utmerkelser
* Medal of Honor 	
* Navy Cross
* Purple Heart 	
* Combat Action Ribbon
* American Defense Service Medal
* American Campaign Medal 	
* Asiatic-Pacific Campaign Medal
* World War II Victory Medal

### Heder
I tillegg til de militære utmerkelsene ble Basilone hedret for sin innsats ved blant annet å få to amerikanske jagere (USS «Basilone» (DDE-824) og USS «John Basilone» (DDG-122)), bygninger, en amerikansk fotballbane, flere gater og broer, oppkalt etter seg. Hvert år hedres han i hjembyen sin, og han har også blitt avbildet på USPS-frimerke i en serie med fire helter fra USMC.

John Basilone ligger begravet i Æresgravlunden i Arlington.

## Referanser


## Eksterne lenker
* 
* Sgt. John Basilone Foundation
Gustav Kristiansen

**Gustav Kristiansen** (1904–1988) var en norsk toppsyklist på 1930-tallet. Han gikk for IK Hero på Grønland (Oslo) og var onkel til den senere toppsyklist Erling Kristiansen. Han fikk  også medaljer i 5-mila på Holmenkollen (langrenn).

## Meritter
* NM i landeveissykling
** 100 km tempo:  Seier i 1926 og 29
** Kongepokal:  1929
* Deltaker i sykling under Sommer-OL 1928 168 km (nr. 35).
* 4-dagersrittet Oslo-Stockholm (794 km):  Deltaker i 1927
* Trondheim-Lærdal:  Flere rekordnoteringer.
* Trondheim-Oslo (se Styrkeprøven):  Satte rekorden 20:16:02 den 30.7.1939 som stod inntil Wilhelm Trygg brukte 19:01:04 i 1953.

## Referanser


## Eksterne lenker
*
Odlo

**ODLO** er en sveitsisk sportsutstyrsprodusent med norske røtter. ODLO ble grunnlagt av Odd Roar Lofterød i 1945 som Odlo Fabrikker A/S. Det var en videreføring Union Farveri og Silkeveveri.

ODLO har hatt avtaler med sportsutøvere som Ole Einar Bjørndalen, Bjørn Dæhlie, Pål Tyldum og Knut Johannesen.

ODLO ble ført videre som familiebedrift av Odd Roar Lofterød jr., som solgte Odlo til det norske oppkjøpsfondet Herkules i mai 2010. Selskapets driftsresultat før avskrivninger var i 2009 på 150 millioner kroner. 

## Referanser


## Eksterne lenker
*
Odd Berg (1923)

**Odd Berg** (født 8. november 1923, død 19. mai 2021) var en toppsyklist fra Trondheim som syklet for Vestbyen IL og fikk syv norske mesterskap på 1950-tallet. Han var også en premiert skøyteløper på 1940-tallet, han gikk for Trondheims/Ørn.

## Meritter
* Junior-NM hurtigløp på skøyter:  Bronse sammenlagt (1948)
* NM i landeveissykling
** Landeveisritt:  Seier i 1951, 52 og 55
** 100 km tempo:  Seier i 1952
* NM i banesykling
** 1000 m:  Seier i 1950 og 51
** tempo:  Seier i 1951
* Deltaker i sykling under Sommer-OL 1952, landevei (nr. 24) og lagtempo (nr. 10)
* Roserittet: Seier i 1955
* Fredsrittet: Deltaker i 1956

## Referanser


## Eksterne lenker
*
FC Dordrecht

**FC Dordrecht** er en nederlandsk fotballklubb fra byen Dordrecht i provinsen Zuid-Holland. Klubben spiller for øyeblikket i Eerste divisie, som er landets nest øverste divisjon. FC Dordrecht ble grunnlagt den 16. august 1883, og spiller sine hjemmekamper på Stadion Krommedijk. 

## Meritter
* **[[Eerste divisie]]: (1)** 1994
* **[[KNVB-cupen]]: (2)** 1914, 1932

## Kjente spillere med tilknytning til klubben

## Eksterne lenker
* Fcdordrecht.nl – Klubbens offisielle nettsider
Michael Gielen

**Michael Gielen** (født 20. juli 1927 i Dresden i Tyskland, død 8. mars 2019) var en østerriksk dirigent, orkesterleder og komponist.

Familien til Gielen emigrerte til Argentina i 1940. Han studerte musikk og filosofi i Buenos Aires og ble etterpå tilsatt som repetitør ved Teatro Colón. I 1950 flyttet han til Wien der han jobbet ved Wiener Staatsoper og ble kjent med dirigenter som Herbert von Karajan og Dimitri Mitropoulos. Fra 1960 til 1965 tjente han som musikkdirektør ved Kungliga Operan i Stockholm. I 1969 overtok han det belgiske nasjonalorkesteret i Brussel, fra 1973 til 1975 virket ham som sjefdirigent ved operaen i Amsterdam. Mens han var direktør i Oper Frankfurt (1977–1987), utviklet huset seg til et ledende musikkteater i Europa. I 1978 ble Gielen samtidig utnevnt til første gjestedirigent for BBC Symphony Orchestra. Mellom 1980 og 1986 ledet han Cincinnati Symphony Orchestra. Like etterpå ble han tilknyttet SWR Sinfonieorchester Baden-Baden und Freiburg, en oppgave han ivaretok til 1999. Senere ble han orkesterets æresdirigent.

Michael Gielen utmerket seg ved å fremme ny samtidsmusikk. I sine egne komposisjoner, ofte kammermusikk, ble han influert av Arnold Schönberg og Alban Berg. Gielen satte blant annet musikk til dikt av Charles Baudelaire, Paul Claudel, Stefan George og Pablo Neruda.

Han mottok en rekke priser, deriblant Ernst von Siemens' musikkpris i 2010.

## Referanser


## Eksterne lenker
* 
* 
*
FC Eindhoven

**FC Eindhoven** er en av to store nederlandske fotballklubber fra byen Eindhoven i provinsen Noord-Brabant, hvorav den andre er PSV Eindhoven. Klubben spiller for øyeblikket i Eerste divisie, som er landets nest øverste divisjon. FC Eindhoven ble grunnlagt den 16. november 1909, og spiller sine hjemmekamper på Jan Louwers stadion i den sørlige delen av byen.

Klubben ble grunnlagt som EVV Eindhoven, og hadde sin storhetsperiode fra 1930 til 1955, hvor den også var større enn rivalen PSV. Klubben vant i denne perioden KNVB-cupen i 1937 og Eredivisie i 1954. FC Eindhoven spilte siste gang i Eredivisie i 1977, og har siden oppholdt seg i landets nest øverste divisjon. I 2002 skiftet klubben navn fra EVV Eindhoven til sitt nåværende navn.

## Meritter
* **[[Eredivisie]]: (1)** 1954
* **[[KNVB-cupen]]: (1)** 1937

## Kjente spillere med tilknytning til klubben

## Eksterne lenker
* Fc-eindhoven.nl – Klubbens offisielle nettsider
Carl Bonnesen

**Carl Johan Bonnesen** (født 26. mai 1868 i Ålborg, død 13. desember 1933 i København) var en 
dansk billedhugger.

Etter to år i tømmerlære begynte han på Det Kongelige Danske Kunstakademi i København hvor han studerte under Theobald Stein og Christian Carl Peters fra 1887 til 1889. Han viste tidlig interesse for en motivkrets dominert av eksotiske figurgrupper med barbarer og hunere, noe som ble forsterket
etter en studiereise til Øst-Asia og Egypt i 1898. Noen år tidligere hadde han vært i Paris hvor han kom i kontakt med Stephan Sinding, valget av temaer kan antagelig hatt en sammenheng med påvirkning fra ham.

Allerede i 1891 fikk han oppmerksomhet da han stilte ut bronsegruppen «En barbar» som ble kjøpt av Heinrich Hirschsprung og senere innlemmet i Den Hirschsprungske Samling. Året etter kjøpte Statens Museum for Kunst «Fra hunnernes tid» og i 1893 «Kain». Sistnevnte skulptur fikk han Eibeschütz' premie for samme år.

Bonnesen ble tildelt Eckersbergmedaljen i 1894 og i 1900 for henholdsvis «En ulykkelig» og «Adam og Eva ved Abels lig». I tillegg til arbeider i stort format utførte Bonnesen også flere statuetter.

Som en del andre av samtidens billedhuggere i Danmark hadde han tilknytning til 
brygger Carl Jacobsen. Jacobsen kjøpte både «Thor kører sine bukke»  og  «Danserindegruppe».

Flere av Bonnesens gipsmodeller er stilt ut i Tingbæk kalkminer sammen med gipsmodeller av Anders Bundgaard.

Bonnesen ble ridder av Dannebrog i 1910 og Dannebrogsmann i 1932.

## Verker – utvalg
* «En barbar» (1891, bronse på Den Hirschsprungske Samling) 
* «Fra hunnernes tid» (1892, bronse på Statens Museum for Kunst) 
* «Adam og Eva ved Abels lig» (1902, bronse ved Statens Museum for Kunst) 
* «En rasende kosak» (1906, bronse i Ålborg) 
* «Thor kører sine bukke» på Carlsberg Bryghus i København
* «Diana» (1908, bronse på Trondhjems Plads, København) 
* «Christian IX til hest» (rytterstatue i bronse 1910, Ålborg) 
* «Musikken» (1913, bronse på Mozarts Plads, København)

## Referanser
Fred. Olsen

**Fred. Olsen** kan vise til:

;Personer
* Fred. Olsen (1857–1933), skipsreder
* Fred. Olsen (1929–), skipsreder

;Selskaper
* Fred. Olsen & Co.
* Fred. Olsens Flyselskap
* Fred. Olsen Energy
* Fred. Olsen Production
* Fred. Olsen Cruise Lines
Victor Kvedéris

**Victor Kvedéris** (født 18. oktober 1909 i Flensburg, død 23. august 1966) var en dansk billedhugger og maler. 

Kvedéris var født i Flensburg i Tyskland, men anså seg selv som dansk. Han var utdannet ved Kunstakademiet og gikk senere i lære hos billedhuggeren Einar Utzon-Frank.

Hans hovedverk er rytterstatuen av Christian X som er stilt opp på Axeltorv i Nakskov. Den ble avduket 5. mai 1952. 

## Eksterne lenker
*
Bir Lehlou

**Bir Lehlou** er en liten by nordøst i Vest-Sahara og de jure hovedstad for Den saharawiske arabiske demokratiske republikk (SADR). Byen ligger øst for Marokkos barriere i Vest-Sahara i den delen av Vest-Sahara som er kontrollert av Polisario. Navnet kan oversettes med «en vakker brønn/kilde».

Den saharawiske arabiske demokratiske republikks eksilregjering har sete i Tindouf i Algerie, men anser Bir Lehlou som midlertidig hovedstad, så lenge den egentlige hovedstaden, El-Aaiun er okkupert. Byen er sete for blant annet radiostasjonen Radio Nacional de la Republica Árabe Saharaui Democrática som sender over mellombølge og kortbølge, foruten Internett på språkene arabisk, fransk og spansk.
Castracsjon

**Castracsjon – Bendik Riis** var Østfold Teaters storsatsning høsten 2010. Forestillingen er et idedrama om frihet, som henter sin næring fra et nedslag i Bendik Riis' kunst, brev og dokumenterte liv. Med utgangspunkt i deler av kunstmalerens liv fortelles en historie om å lengte hjem. Både i fysisk forstand til et barndomshjem, men også i en videre mening, å finne veien hjem til seg selv som menneske.

:Manus: Andrew Boyle
:Musikk: Bugge Wesseltoft 
:Regi: Anders Nilsson 
:Scenografi: Øystein Hansen 
:Kostymer: Mona Irene Grimstad 
:Animasjon: David Skauen 
:Lysdesign: Chrisander Brun 
:Teknikk: Øyvind Andresen, Joakim Jaeger 
:Produksjon: Michael Stave, Østfold Teater
Bristol Britannia

**Bristol Britannia** er en 4-motors turboprop som fløy første gang i 1952, produsert av Bristol Aeroplane Company. Det ble produsert i  85 eksemplarer.

Produksjonen ble lagt ned i 1960, og det lave produksjonstallet skyldes at Britannia kom på markedet i en tid da første generasjon rene jet-fly ble introdusert og flyet kunne ikke konkurrere med Boeing 707 og DC-8, som ble foretrukket for fly med en kapasitet på om lag 150 passasjerer.

## Spesifikasjoner (Britannia 310)

## Referanser


## Eksterne lenker
* 
* Bristol 175 Britannia
Vestbyens Idrettslag

**Vestbyens Idrettslag** (stiftet 6. april 1921) er et idrettslag fra Trondheim. 

## Historikk
Klubben har sitt utspring i to tidligere idrettslag som begge hørte hjemme i Ila og Ilsvikøra. Sportsklubben Ørnulf ble stiftet 6. april 1921, og var i perioden 1931-34 medlem av Kampforbundet for Rød Sportsenhet.

Vestbyens IL ble stiftet 2. juli 1929, og var et arbeideridrettslag for Ila og Ilsvika (resten av byen hadde Østbyens IL og Sydbyens IL). 

Ørnulf og Vestbyens IL ble slått sammen i 1949, og tok navnet Vestbyens Idrettslag. Klubben hadde grupper for ski, fotball, friidrett, sykkel og svømming. Både syklistene og svømmerne har hatt norgesmestre. Fra 1960-tallet brukte man Sentralbadet, på 80-tallet Husebybadet.

## Referanser


## Eksterne lenker
*
Øystein Søbye

**Øystein Søbye** (født 12. juni 1958) er en norsk fotograf og forfatter bosatt på Fetsund utenfor Oslo.

Han har gitt ut en rekke bøker, spesielt om natur, friluftsliv, kulturminner, severdigheter, mat og reiseliv, – hovedsakelig fra områdene rundt Oslo. 

Sammen med Ola Einbu startet han i år 2000 kulTurforlaget (tidligere Bak syv blåner forlag). 

Søbye har tidligere vært redaktør for BioFotos blad *Naturfotografen*. Han er medlem i Norske Naturfotografer og tilknyttet bildebyrået Samfoto. 

## Bibliografi
* *Fluefiske i skogens stille vann* (sammen med A. Rønneberg), Naturforlaget (1995)
* *Bak syv blåner*, Orion forlag (1997). ISBN 82-458-0241-7
* *Eventyrlige Romerike*, Orion forlag (1999). ISBN 82-458-0369-3
* *Smak av Romerike – en kulturhistorisk kokebok* (sammen med Ola Einbu), Bak syv blåner forlag (2000). ISBN 82-92255-00-1
* *Smak av Valdres – kulturhistorisk kokebok* (sammen med Ola Einbu), Bak syv blåner forlag (2003). ISBN 82-92255-02-8
* *Eventyrlige Follo* (sammen med Øystein Øystå og Svein Grønvold), Orion forlag (2003). ISBN 82-458-0616-1
* *Smak av Oslo — kulturhistorisk kokebok* (sammen med Ola Einbu), Bak syv blåner forlag (2004). ISBN 82-92255-03-6
* *Norge Rundt*, Orion forlag (2004). ISBN 82-458-0669-2 Ny, revidert utgave på Nova forlag (2011)
* *Sør-Norge rundt*, Orion forlag (2006) ISBN 82-458-0785-0
* *Romerike — eventyrlige opplevelser* (sammen med Ola Einbu), kulTurforlaget (2006). ISBN 82-92255-04-4
* *Smak av Follo – lokalhistorisk kokebok* (sammen med Ola Einbu), kulTurforlaget (2008)
* *101 opplevelser – inntil 101 kilometer fra Oslo sentrum*, Orion forlag (2008)
* *Smak av Oslomarka* (sammen med Ola Einbu), kulTurforlaget (2010)
* *Øyeren og elvene* (sammen med Sverre Solberg) (2012)

## Eksterne lenker
* Øystein Søbye – Bibsys
* Øystein Søbyes hjemmeside
* Øystein Søbyes blogg
Fotogruppe 72

**Fotogruppe 72** var et fotografkollektiv som var aktivt i Oslo på første del av 1970-tallet. 

Fotogruppa ble opprettet 6. desember 1972, og skulle ifølge generalforsamlingen drives på «non-profit»-basis. På det meste besto kollektivet av 30 &ndash; 40 fotografer, og drev en svart-hvitt fotolab i Oslo. Fotogruppe 72 holdt til i de gamle lokalene til Nora fabrikker, i Maridalsveien 3.

Det som forente deltagerne var i tillegg til det fotografiske også et samfunnsengasjement preget av et radikalt ståsted og motstand mot norsk medlemskap i EEC (EF). I gruppens vedtekter gikk man inn for å «forsvare en politisk, progressiv fotografisk kultur i folkets tjeneste». 

Mye idealisme og en sterk kollektiv tankegang preget fotogruppa, og gjorde at mange av bildene bare ble kreditert med fellesbetegnelsen «Fotogruppe 72» da de ble publisert i tidsskrifter og bøker, uten at fotografens navn ble angitt. Blant de mest sentrale fotografene var Svein Erik Dahl, Rune Lislerud og Per-Anders Rosenkvist.

Fotogruppe 72 ble lagt ned i 1976, da noen av de mest aktive fotografene opprettet bildebyrået Samfoto og videreførte mye av aktiviteten der.

## Referanser




## Eksterne lenker
* Samfoto
Drottningen och jag

***Drottningen och jag*** er en svensk dokumentarfilm fra 2008. Den er laget av svensk-iranske Nahid Persson og er et portrett av Irans eksil-keiserinne Farah Pahlavi. Filmen er den mest sette svenske dokumentar siden 1979.

## Bakgrunn og handling
Nahid Persson deltok i revolusjonen i Iran som styrtet monarkiet, sjahen og hans familie, men fascineres selv etter 30 år av noe som har fengslet henne siden hun var barn – historien om den vakre Farah Diba, sjahens kone. Begge ble tvunget i eksil, men møtes i filmen, hvor overraskelser og avsløringer avløser hverandre. I løpet av den to år lange filmingen blir det mange sammenstøt, men prosjektet utvikles til en uventet fortelling om to kvinner med mye mer til felles enn noen av dem kunne tro. 

## Priser og nominasjoner
* Nominert til Guldbaggen for beste dokumentarfilm 2009 
* Nominert til «Grand Jury Prize» på Sundance filmfestival 2009

## Referanser

 


## Eksterne lenker
*
Studentmagasinet Campus

**Studentmagasinet Campus** var et gratis blad som ble gitt ut fire ganger i året. Magasinet ble distribuert i 30&nbsp;000 eksemplarer til universiteter, høyskoler og folkehøgskoler og studenthus over hele landet.

Campus ble opprettet i 2007 av personer bak portalen StudentTorget.

Campus hadde lokaler på Youngstorget i Oslo.

## Ansvarlige redaktører
*2013: Olav Ertsås
* 2011/12: Håvard Nervik
* 2010: Tor Hernan Floor
*2009: Torgeir P. Krokfjord
*2008: Ida Marie Haugen Gilbert
*2007: Ingrid Stakkestad

## Eksterne lenker
* Campus
John Sompol

**John Sompol** (født 14. juni 1988) er en kenyansk motbakkeløper som har tatt mange seire i norske motbakkeløp i løpet av 2009 og 2010.

Blant de store er Saudehornet rett opp som arrangeres i Ørsta og Skåla Opp som går i Loen. Han satte også løyperekord i Storehesten Opp i 2009.

Han er en av flere kenyanske løpere som bruker noe av sine inntekter for å hjelpe gatebarn i Kenya. De har gått sammen om prosjektet Barakarunners.

## Referanser


## Eksterne lenker
* Hjemmesiden til Barakarunners
Pelmeni

**Pelmeni** er en russisk, opprinnelig sibirsk matrett. 

Den er laget ved at man kjevler ut i tynne flak en deig av mel, vann og salt. Kan også bruke egg, men det er ikke nødvendig. Deretter stikker man ut sirkler av deigen, legger en klatt med krydret kjøttdeig på midten og «pakker inn» fyllet, så resultatet ligner Tortellini. Deigen klemmes sammen langs kanten. 

Ordet «pelmeni» kommer fra komispråket og betyr «brødører». Man bruker vanligvis å ha rømme på dem, eller matolje, og drysse over med friskt grønt, dill eller lignende.

## Kilder
*Om pelmeni hos sras.org
Saudehornet

**Saudehornet** er et fjell i Ørsta kommune i Møre og Romsdal. Det har en høyde på  meter over havet og ligger rett ovenfor tettstedet Ørsta sentrum. Fjellet er høyere enn sine nabofjell slik at utsikten er glimrende. Fra Saudehornet kan man se både til Stad i vest og Ålesund i nord. Lokalisert omtrent 5 kilometer fra Ørsta-Volda lufthamn, Hovden, og rundt 7 kilometer fra Vartdal. Siden 2003 har Saudehornet vert målområdet i det årlige 5,7 km lange motbakkeløpet «Saudehornet rett opp» som starter ved småbåthavna i Ørsta sentrum. Løpet gjennomføres årlig første lørdag i august.

## Referanser




## Eksterne lenker
* Motbakkeløp midt i Sunnmørsalpane 
* Rutebeskrivelse 
* Rutebeskrivelse fra ''Fotturar på Sunnmøre'', Iriss forlag 
* Topptur på ski: Saudehornet
* Panorama fra Saudehornet hos Leif Roar Strand sin nettside
Latvia under Sommer-OL 1992

**Latvia under Sommer-OL 1992**. Trettifire sportsutøvere, tjuefem menn og ni kvinner fra Latvia deltok i tretten sporter under Sommer-OL 1992 i Barcelona. Det var femte gangen Latvia deltok i et sommer-OL, sist de deltok som selvstendig nasjon var under OL 1936 i Berlin. Latvia kom på 40.-plass med to sølv- og en bronsemedalje. Vektløfteren Raimonds Bergmanis var landets flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com